Alisa ne mozhet zhdat

Alisa ne mozhet zhdat (, ) errusiar telesail dramatikoa da, Natalia Mestxaninova zuzendariak sortutakoa. 2022ko urriaren 20an estreinatu zen.

 Argumentua 
15 urteko Alisak jakiten du bere amak hainbat urte daramatzala egia ezkutatzen: urte pare batean neska itsu geratuko da. Denbora ez galtzea erabakitzen du, eskola utzi eta, diru errazaren bila, bere birjintasuna saltzeko kontratua egiten du irabazitako dirua hiri handi batera joateko erabili ahal izateko. Julia, Alisaren ahizpa, ere ez dabil ondo: bere senarra jeloskorra eta alkoholikoa da eta harremana amaitzeko zorian daude. Ama dena kontrolpean izaten saiatzen da, baina ezin du aurre egin.

 Aktoreak 

 Jelizaveta Istxenko: Alisa
 Anna Mikhalkova: Irina, Alisa eta Juliaren ama
 Taisia Vilkova: Julia, Alisaren ahizpa nagusia
 Stepan Devonin: Artiom, Juliaren senarra
 Mikhail Trukhin: Igor, Alisa eta Juliaren aita
 Nadezhda Lumpova: Maia, Alisaren laguna, irakaslea
 Dmitri Lysenkov: Ivan, ukulele irakaslea
 Pavel Vorozhtsov: agentea
 Polina Tsyganova: Vika
 Nil Bugaiev: Motia, Julia eta Artiomen semea
 Aleksei Lukin: Fil
 Svetlana Kamynina: oftalmologoa
 Maksim Stoianov: Seriozha
 Anna Xepeleva: Aliona

 Ekoizpena 
Telesailaren gidoia bista galtzen duen neska baten benetako istorioan oinarritzen da. Filmaketa Moskun eta Tverren egin zen.

 Kritika 
Novy Sezon 2022 lineako zinemaldian, gehien espero zen telesailen kategorian irabazi zuen, eta Jelizaveta Istxenko aktore nagusia «denboraldi berriko heroia» izendatu zuten.

2024ko otsailaren 23an, telesaila Errusiako sareko zerbitzuetatik kendu zuten Telekomunikazioen, Informazio Teknologien eta Komunikazio Medioen Gainbegiratze Zerbitzu Federalak eskatuta.

 Erreferentziak 

 Kanpo estekak 

Kategoria:Errusiako telesailak
Kategoria:Telesail dramatikoak
Kategoria:Errusian girotutako telesailak
Kategoria:Errusieraz egindako telesailak
Kategoria:2022ko telesailak
Kategoria:Zentsura